# **DECIZIA ETAPEI DE ÎNCADRARE**

## Nr. număr din 03.10.2017

....

Ca urmare a solicitării de emitere a acordului de mediu adresate de **Comuna Praid**, cu sediul în Str. Principala, Nr. 394, Praid , Judetul Harghita, ...., înregistrată la APM Harghita cu nr. 9708/12.05.2016, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 03.10.2017, că proiectul „**Modernizarea unor străzi din localitățile Ocna de Jos și Ocna de Sus, comuna Praid, județul Harghita**” propus a fi amplasat în comuna Praid, satele Ocna de Jos și Ocna de Sus nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 13 lit. a coroborat cu pct. 10 lit. e;

b) Justificarea în conformitate cu criteriile din anexa nr. 3 la Hotărârea Guvernului nr. 445/2009.)

1. **Caracteristicile proiectului:**

La modernizarea străzilor se va avea în vedere asigurarea următoarelor elemente şi lucrări:

menţinerea în plan şi profil transversal a elementelor geometrice existente, admiţându-se într-o măsură redusă amenajări locale în scopul măririi siguranţei circulaţiei;

folosirea integrală a zestrei existente a drumurilor;

utilizarea la maximum a agregatelor minerale locale;

asigurarea evacuării apelor subterane şi scurgerea apelor meteorice;

realizarea unor podeţe;

***Principalele caracteristici tehnice*** ale sectoarelor de drum modernizat sunt:

*Drum comunal modernizat:*

- Satul Ocna de Jos

Strada DC49 cu L= 1.300 m, se suprapune fizic peste drumul comunal DC 49 care este o cale de acces pentru satele Ocna de Jos şi Şiclod. DC 49 se intersectează cu drumul naţional DN13A.

**Total drum comunal modernizat care se constituie o cale de acces către alte localităţi:1,300 km.**

*Străzi modernizate prin proiect:*

- Satul Ocna de Sus : Strada Átal L= 1.285 m, Strada Csonta L= 590 m,Strada Picidomb L= 350 m și Strada Lestyán L= 610 m,

Străzile studiate din satul Ocna de Sus se intersectează cu drumul naţional DN13A.

- Satul Ocna de Jos : Strada Háromalja L= 1.020 m, Strada Kispatak L= 165 m,Strada

Temető L= 460 m, Strada Csekedomb L= 460 m și Strada Gagyaszár L= 190 m.

Străzile Háromalja , Kispatak şi Csekedomb se intersectează cu DC 49.

**Total străzi modernizate: 5.130 km.**

***Descrierea lucrărilor de bază***

Profilele transversale tip proiectate au următoarele elemente geometrice:

- lăţimea platformelor drumurilor locale 5,00 şi 7,00m

- numărul benzilor de circulaţie 1,2

- lăţimea benzilor de circulaţie 4,00 şi 2,75m

- lăţimea părţilor carosabile 4,00 şi 5,50m

- lăţimea acostamentelor 0,50 şi 0,75m

Profilele transversale în curbe au fost proiectate corespunzător vitezelor de proiectare şi a razelor de racordare în plan.

Pentru asigurarea depăşirilor şi a circulaţiei în ambele sensuri la drumurile cu o singură bandă de circulaţie se prevede amplasarea unor platforme de întâlnire la o distanţă de vizibilitate de până la maximum 300 m.

Alcătuirea sistemelor rutiere proiectate sunt în funcţie de intensitatea şi componenţa traficului, de factorii climaterici, de sistemul rutier existent, de terenul de fundare şi de folosire a materialelor locale, condiţii în care grosimile structurii rutiere proiectate sunt următoarele:

**Străzile asfaltate** (DC 49 şi strada Haromalja)

- covor asfaltic (beton asfaltic B.A.16) - 4,00 cm

**Străzile pietruite**

- strat de rulare (beton asfaltic B.A.16) - 6,00 cm

- strat de bază (macadam) - 8,00 cm

- strat de fundaţie (balast ) - 35,00 cm

- strat de fundaţie (balast ) - 15,00 cm (str.Kispatak)

**Rigole, şanţuri şi podeţe de descărcare**

Pe carosabilele străzilor studiate scurgerea apelor se va asigura în primul rând prin pantele transversale, longitudinale proiectate astfel încât apele să ajungă la şanţurile amplasate pe marginea străzilor.

Şanţurile existente se vor curăţa, reprofila şi li se va da pante corespunzătoare , sau se vor executa şanţuri noi unde sunt necesare , pentru colectarea şi evacuarea apelor meteorice de pe platforme şi din zona drumului.

Descărcarea apelor din şanţuri se realizează prin podeţe existente şi proiectate.

În zona intersecţiilor cu drumurile laterale se va asigura continuitatea scurgerii apelor de suprafaţă prin şanţurile proiectate, prevăzându-se podeţe tubulare sau eventual şanţ betonat cu plăcuţă carosabilă.

**Platforme de incrucişare**

Pentru asigurarea securităţii circulaţiei pe străzile cu o singură bandă de circulaţie se prevede platforme de încrucişare vizibile de la o platformă la alta , cu o lăţime de 2,00 m, lungime de 15,00 m şi pene de racordare cu lungimi de 5,00 m.

**Trotuare:**

Pentru circulaţia pietonilor se vor amenaja trotuarele pe strada Átal din localitatea Ocna de Sus pe o lungime de 377 m, cu o lățime de 1,00 m, iar grosimile structurii rutiere sunt următoarele:

- strat de fundaţie (balast) - 10,00 cm

- sustrat de nisip - 3,00 ÷ 5,00 cm

- îmbrăcăminte (pavaj ornamental ) - 6,00 cm

**Drumurile laterale din pământ**

Drumurile laterale din pământ se vor amenaja pe o lungime de 15,00 m cu raze de racordare de minimum 6,00 m, respectând categoria funcţională a fiecărui drum .

Grosimile structurii rutiere proiectate sunt următoarele :

- strat de rulare (beton asfaltic B.A.16) - 4,00 cm

- strat de bază (macadam) - 8,00 cm

- strat de fundaţie (balast ) - 30,00 cm

b. Cumularea cu alte proiecte: Nu este cazul.

c. Utilizarea resurselor naturale: balast , pietriş, umplutură cu pământ vegetal

d. Producţia de deşeuri:

-Deşeurile municipale amestecate (20 03 01) se vor colecta selectiv, în europubele adecvate, pe platformele betonate special amenajate.Deşeurile valorificabile se vor preda centrelor de reciclare, iar cele municipale amestecate vor fi predate operatorului de salubrizare autorizat cu care constructorul va încheia contract pentru eliminare.

-Deşeurile din construcţie (17.05.04) se vor colecta selectiv, în recipienţi adecvaţi, cele valorificabile se vor preda centrelor de colectare sau se pot valorifica la infrastructura drumurilor locale, vicinale, de exploatare, etc., iar cele ce nu pot fi valorificate vor fi predate operatorului de salubrizare autorizat cu care constructorul va încheia contract pentru eliminare.

e. Emisii poluante, inclusiv zgomotul şi alte surse de discomfort:

- emisii în apă: - emisii rezultate din activităţi de construcţii-montaj vor fi reduse şi temporare.

-emisii în aer: emisiile rezultate de la utilajele şi mijloacele de transport folosite la executarea lucrărilor corespund din punct de vedere tehnic, astfel evitându-se poluarea mediului prin arderea de combustibil.

-zgomot: maşinile şi utilajele folosite la executarea lucrărilor corespund cerinţelor tehnice de nivel acustic.

f. Riscul de accident, ţinându-se seama în special de substanţele şi de tehnologie utilizate: - Nu este cazul.

**2. Localizarea proiectului**:

**2.1**.utilizarea existentă a terenului: Amplasamentul se află în intravilanul comunei Praid, satele Ocna de Jos și Ocna de Sus, conform Certificatului de urbanism nr. 83/18.11.2016 emis de Primăria Comunei Praid.

**2.2**.relativa abundenţă a resurselor naturale din zonă, calitatea şi capacitatea regenerativă a acestora:- nu este cazul

**2.3**.capacitatea de absorbţie a mediului:

a. zone umede: nu este cazul,

b. zone costiere: nu este cazul,

c. zone montane şi cele împădurite: nu este cazul

d. parcuri şi rezervaţii naturale ariile clasificate: nu este cazul,

e. arii clasificate sau zone protejate: nu sunt

f. zone de protecţie specială mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare: Amplasamentul proiectului **nu** se află în interiorul ariilor naturale protejate declarate prin acte normative, fiind situat la o distanță de aprox 913 m față de ariile naturale protejate sit NATURA 2000 **ROSPA 0028 „Dealurile Târnavelor și Valea Nirajului”;**

Din acest motiv proiectul nu intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

h. ariile dens populate: nu este cazul,

i .peisajele cu semnificaţie istorică, culturală şi arheologică: nu este cazul

**3.Caracteristicile impactului potenţial:**

În raport cu criteriile stabilite mai sus la pct. 1 şi 2 **nu au fost identificate efecte semnificative** posibile, astfel:

a.extinderea impactului :

*- aria geografică:* redusă,nesemnificativă,

- numărul persoanelor afectate: prin realizarea proiectului:nu vor fi persoane afectate negative persoanele.

b. natura transfrontieră a impactului: nu este cazul,

c. mărimea şi complexitatea impactului*:*

*-*în perioada realizării proiectului*: vor rezulta deşeuri, care vor fi gestionate conform pct 1.d.*

d. probabilitatea impactului*: mică*

e. durata, frecvenţa şi reversibilitatea impactului*:*

Impact de scurtă durată, numai în timpul executării lucrărilor . Nu rezultă impact remanent.

**Condiţiile de realizare a proiectului:**

a) Evitarea poluării solului şi a mediului acvatic cu produse petroliere în urma lucrărilor, a pierderilor de carburanţi de la mijloacele de transport şi de la utilajele folosite în timpul executării lucrărilor

b) În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

c) Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

-abandonarea, înlăturarea sau eliminarea deşeurilor în locuri neautorizate;

-staţionarea mijloacelor de transport în afara terenurilor desemnate în acest scop

-distrugerea sau degradarea, prin orice mijloace, a vegetaţiei ierboase sau lemnoase;

d) Utilizarea materiilor prime numai din surse autorizate.

e) Refacerea mediului şi readucerea în starea iniţială a suprafeţelor afectate prin realizarea proiectului.

f) Respectarea Legii nr. 211/2011 privind regimul deșeurilor cu toate modificările și completările ulterioare;

g) Nivelul de zgomot rezultat în timpul lucrărilor şi după punerea în funcţiune a obiectivului măsurat la 3 m de faţa da celei mai apropiate clădiri de locuit şi la 1,5 m înălţime de la sol - în conformitate cu prevederile prevederile standardului SR ISO nr. 1996/2-08 nu va depăși valorile prevăzute de SR 10009/2017

i) Aveţi obligaţia de a ţine evidenţa gestiunii deşeurilor conform prevederilor H.G. nr. 856/2002 şi de a raporta această evidenţă la APM Harghita conform modelului prevăzut în anexa nr. 1 la H.G. nr. 856/2002 şi conform art. 49 alin (1) al Legii nr. 211/2011 după terminarea lucrărilor.

j) Respectarea Notificării pentru începerea execuției nr. 84 din 22.09.2017 pentru investiția „Modernizarea unor străzi din localitățile Ocna de Sus și Ocna de Jos, comuna Praid, județul Harghita” emis de ANAR ABA Mureș;

k) Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

ing. DOMOKOS László József

**ŞEF SERVICIU A.A.A.,**

ing. LÁSZLÓ Anna

**ÎNTOCMIT,**

ing. ABOS Judit